Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
19 ส.ค. 2558

เริ่มมีจังหวะ Technical Rebound แต่ยังไม่ผ่านแนวต้าน 1,380 จุด 
ดัชนี SET อยู่ที่ 1,378.04 จุด +5.43 จุด +0.40% ปริมาณซื้อขาย 23,321  ลบ.
แนวรับ:        1,370/1,360        แนวต้าน:          1,380/1,390
 
สรุปทิศทางและแนวโน้มตลาด
SET เริ่มมีจังหวะ Technical Rebound ยืนได้ที่แนวรับ: SET มีจังหวะรีบาวด์แกว่งยืนเหนือแนวรับ 1,370 จุดได้อย่างมั่นคง จากแรงซื้อกลับหุ้นธนาคาร สื่อสาร และรับเหมาฯ ส่วนหุ้นที่ได้รับผลกระทบโดยตรงจากเหตุระเบิดอย่าง AOT CENTEL และ ERW ยังมีแรงขายออกมาต่อเนื่อง แม้ประเด็นระเบิดจะส่งผลต่อ Downside Risk ระยะกลาง แต่ประเด็นการปรับ ครม. มีโอกาสหนุนตลาดให้มี Technical Rebound ระยะสั้นเพื่อให้เป็นจังหวะลดพอร์ตได้ ทั้งนี้ถ้าพิจารณาในเชิงเทคนิคจะยังผันผวนต่อไป จนกว่าการฟื้นตัวก็ต่อเมื่อ SET สามารถยืนได้เหนือ 1,400 จุด ซึ่งเป็นแนวเส้นค่าเฉลี่ยระยะยาว 3 ปีได้
ประเด็นการปรับ ครม. น่าจะพอช่วยหนุน Sentiment ตลาดได้ระยะสั้น: เป็นโอกาส “ซื้อ” กลุ่มรับเหมาฯ การปรับตัวลงของหุ้นเป็นโอกาส “ซื้อ” CK STEC SEAFCO รวมไปถึง ITD และ UNIQ จากความคาดหวังเร่งเปิดประมูลโครงสร้างพื้นฐานเพื่อกระตุ้นเศรษฐกิจ….และ “ซื้อ” หุ้น Yield Play อย่างกลุ่มสื่อสารที่มีอัตราผลตอบแทนจากเงินปันผลสูงและได้ประโยชน์จากการประมูล 4G ราคาหุ้นที่ปรับตัวลงแรงเป็นโอกาสที่ดีในการเข้าซื้อสะสม ADVANC (แนวรับ 228 บาท) และ INTUCH (แนวรับ 79.00 บาท)
 “ซื้อ” SVI…ได้รับผลดีจากบาทอ่อน: “ซื้อ” SVI เป้าหมายพื้นฐาน 5.60 บาทจาก 1) กำไร 2Q15 ดีกว่าคาด +209% q-q จากอัตรากำไรขั้นต้นที่เพิ่มขึ้น         2) ค่าเงินบาทที่อ่อนค่าจะช่วยหนุนให้กำไรดีต่อเนื่อง 3) มีอัตราผลตอบแทนจากเงินปันผลในระดับสูง 3.4% ในปีนี้ แต่จะเพิ่มเป็น 5.7% ในปี 2016 และ 6.5% ในปี 2017 4) PE ยังไม่สูงมากเมื่อเทียบกับแนวโน้มกำไร (11.5X และ 9.9X ในปี 2016-17F)….สอดคล้องกับภาพทางเทคนิคที่มีแรงซื้อแข็งแกร่งกว่าตลาด พร้อมปริมาณการซื้อขายสนับสนุน กำลังทดสอบแนวเส้น Downtrend Line บริเวณ 4.86 บาท หากผ่านได้จะมีเป้าหมายถัดไปที่ 5.00 บาท
 
หุ้นที่น่าสนใจทางเทคนิค
SVI “ซื้อ” ราคาหุ้นแกว่งขึ้นต่อเนื่อง หลังทะลุผ่านแนวเส้นค่าเฉลี่ย 3 เดือนขึ้นมาได้พร้อมปริมาณการซื้อขายหนาแน่น เครื่องมือ MACD เป็นบวกต่อเนื่อง เป็นจังหวะซื้อเก็งกำไร มีแนวต้านแรกที่แนวกด Downtrend Line บริเวณ 4.86 บาท และมีเป้าหมายถัดไปที่ 5.00 บาท
TPIPL “ซื้อ” ราคาหุ้นแกว่งตัวขึ้นต่อเนื่องหลังพักตัวไม่หลุดเส้นค่าเฉลี่ย 7 วัน พร้อมปริมาณการซื้อขายสูงสนับสนุน เครื่องมือ MACD ตัด Signal พุ่งชี้ขึ้น มีโอกาสแกว่งขึ้นได้ต่อเนื่อง มีแนวต้านแรกที่  2.38 บาท และมีเป้าหมายถัดไปที่ 2.52 บาท
MCS “ซื้อ” ราคาหุ้นดีดตัวขึ้นแข็งแกร่งกว่าตลาดพร้อมปริมาณการซื้อขายสนับสนุนหลังพักตัวด้วยไม่หลุดเส้นค่าเฉลี่ยระยะสัปดาห์ สอดคล้องกับเส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น คาดว่าจะสามารถแกว่งขึ้นได้ต่อเนื่อง มีแนวต้านแรกบริเวณจุดสูงก่อนหน้า 10.80 บาท และถัดไปที่ 11.50 บาท 
Futures แนวรับ         แนวต้าน
SET50     880            885
             875            890
Gold      18800          19000
            18700          19100
Oil        1700           1770
            1680           1800